CELEX: 32008R0697
Language: lv
Date: 2008-07-23 00:00:00
Title: Komisijas Regula (EK) Nr. 697/2008 ( 2008. gada 23. jūlijs ), ar ko groza Padomes Regulu (EK) Nr. 40/2008 attiecībā uz nozvejas limitiem tūbīšu zvejai ICES IIIa zonā un ICES IIa un IV zonā EK ūdeņos

24.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 195/9
            
         
      KOMISIJAS REGULA (EK) Nr. 697/2008
   (2008. gada 23. jūlijs),
   ar ko groza Padomes Regulu (EK) Nr. 40/2008 attiecībā uz nozvejas limitiem tūbīšu zvejai ICES IIIa zonā un ICES IIa un IV zonā EK ūdeņos
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2008. gada 16. janvāra Regulu (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas limiti (1), un jo īpaši tās 5. panta 3. punktu,
   tā kā:
   
               (1)
            
            
               Regulas (EK) Nr. 40/2008 IA pielikumā provizoriski noteikti tūbīšu nozvejas limiti ICES IIIa zonā un ICES IIa un IV zonā EK ūdeņos.
            
         
               (2)
            
            
               Saskaņā ar Regulas (EK) Nr. 40/2008 IID pielikuma 6. punktu Komisijai 2008. gadam noteiktais kopējās pieļaujamās nozvejas (KPN) apjoms un kvotas tūbīšu zvejai minētajās zonās jāpārskata, pamatojoties uz Starptautiskās Jūras pētniecības padomes (ICES) un Zivsaimniecības zinātnes, tehnikas un ekonomikas komitejas (ZZTEK) ieteikumiem.
            
         
               (3)
            
            
               KPN jāaprēķina saskaņā ar formulu, kas noteikta Regulas (EK) Nr. 40/2008 IID pielikuma 6. punktā. Atbilstīgi šai formulai KPN apjoms būtu 470 000 tonnu.
            
         
               (4)
            
            
               Saskaņā ar Regulas (EK) Nr. 40/2008 IID pielikuma 7. punktu KPN nedrīkst pārsniegt 400 000 tonnu.
            
         
               (5)
            
            
               Regulas (EK) Nr. 40/2008 IID pielikuma 5. punktā noteikts, ka attiecībā uz šīm nepiešķirtajām KPN kvotām zvejas piepūli, ko drīkst izmantot izpētes zvejā, lai noskaidrotu tūbīšu daudzumu 2008. gadā, sadala starp dalībvalstīm, kuru kuģi jau ir zvejojuši minētajā apgabalā no 2002. līdz 2006. gadam. Tas atbilst šādām zvejas piepūles daļām – 96 % Zviedrijai un 4 % Vācijai. Savstarpējs sadalījums attiecībā uz šīm nepiešķirtajām KPN kvotām ir jānosaka, pamatojoties uz minēto zvejas piepūles sadalījumu.
            
         
               (6)
            
            
               Tūbīšu krājumi sastopami Ziemeļjūrā un ir kopīgi ar Norvēģiju, taču patlaban tie netiek kopīgi pārvaldīti. Šajā regulā paredzētajiem pasākumiem ir jābūt saskaņā ar Kopienas un Norvēģijas apspriedēm, kas notikušas, ievērojot Eiropas Komisijas un Norvēģijas 2007. gada 26. novembra Saskaņotā zvejniecības apspriežu secinājumu protokola noteikumus. Tāpēc Kopienas daļa no KPN, kuru drīkst gūt ICES IIa un IV zonā, ir jānosaka 90 % apmērā no 400 000 tonnu.
            
         
               (7)
            
            
               Tādēļ attiecīgi jāgroza Regulas (EK) Nr. 40/2008 IA pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 40/2008 IA pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 23. jūlijā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 19, 23.1.2008., 1. lpp. Regulā jaunākie grozījumi izdarīti ar Komisijas Regulu (EK) Nr. 641/2008 (OV L 178, 5.7.2008., 17. lpp.).
   
      PIELIKUMS
      Regulas (EK) Nr. 40/2008 IA pielikumu groza šādi.
      Ierakstu par tūbītēm ICES IIIa zonā un ICES IIa un IV zonā EK ūdeņos aizstāj ar šādu ierakstu:
      
         
                     
                                 “Suga
                              
                              
                                 :
                              
                              
                                 Tūbītes
                                 
                                    Ammodytidae
                                 
                              
                           
                  
                     
                                 Zona
                              
                              
                                 :
                              
                              
                                 IIIa; EK ūdeņi IIa un IV zonā (1)
                                 
                                 SAN/2A3A4.
                              
                           
               
                     Dānija
                  
                  
                     335 087 (2)
                     
                  
                  
                     
                        Analītiskā KPN.
                     
                     
                        Regulas (EK) Nr. 847/96 3. pantu nepiemēro.
                     
                     
                        Regulas (EK) Nr. 847/96 4. pantu nepiemēro.
                     
                     
                        Piemēro Regulas (EK) Nr. 847/96 5. panta 2. punktu.
                     
                  
               
                     Vācija
                  
                  
                     513 (3)
                     
                  
               
                     Zviedrija
                  
                  
                     12 304 (4)
                     
                  
               
                     Apvienotā Karaliste
                  
                  
                     7 324 (5)
                     
                  
               
                     EK
                  
                  
                     355 228 (6)
                     
                  
               
                     Norvēģija
                  
                  
                     20 000 (7)
                     
                  
               
                     KPN
                  
                  
                     Nepiemēro
                  
               
      
         (1)  Izņemot ūdeņus līdz 6 jūdžu attālumam no Apvienotās Karalistes bāzes līnijām pie Šetlendas, Fēru salas un Fūlas.
      
         (2)  No tām EK ūdeņos IIa un IV zonā drīkst nozvejot ne vairāk kā 320 722 tonnas. Atlikušās 14 365 tonnas drīkst nozvejot tikai EK ūdeņos ICES IIIa zonā. (SAN/*03A.)
      
         (3)  No tām EK ūdeņos IIa un IV zonā drīkst nozvejot ne vairāk kā 491 tonnu. Atlikušās 22 tonnas drīkst nozvejot tikai EK ūdeņos ICES IIIa zonā. (SAN/*03A.)
      
         (4)  No tām EK ūdeņos IIa un IV zonā drīkst nozvejot ne vairāk kā 11 777 tonnas. Atlikušās 527 tonnas drīkst nozvejot tikai EK ūdeņos ICES IIIa zonā. (SAN/*03A.)
      
         (5)  No tām EK ūdeņos IIa un IV zonā drīkst nozvejot ne vairāk kā 7 010 tonnu. Atlikušās 314 tonnas drīkst nozvejot tikai EK ūdeņos ICES IIIa zonā (SAN/*03A.)
      
         (6)  No tām EK ūdeņos IIa un IV zonā drīkst nozvejot ne vairāk kā 340 000 tonnu. Atlikušās 15 228 tonnas drīkst nozvejot tikai EK ūdeņos ICES IIIa zonā. (SAN/*03A.)
      
         (7)  Jāzvejo ICES IV zonā.”